1Pituttaung umuru’na Yoas wettunna mancaji arunna Yéhuda, mapparéntai ri Yérusalém 40 taung ittana. Indo’na riyaseng Zibya polé ri kota Bersyéba.
2Ri wettu tuwona mupa Imang Yoyada, napogau’i Yoas gau’-gau’ iya pésennangiyéngngi atinna PUWANGNGE.
3Napiléi Yoyada duwa makkunrai untu’ bainéna Yoas, napolé ri mennang lolongengngi Yoas ana’-ana’ worowané sibawa makkunrai.
4Mapparéntanana siyagangngaré wettu ittana, napettuini Yoas untu’ pédécéngiwi Bolana PUWANGNGE.
5Sining imangngé sibawa tau Léwié riparéntangngi lao ri pabbanuwana kota-kotaé ri Yéhuda sibawa paddeppungeng dowi polé ri sininna ra’ya’é untu’ pédécéngiwi Bolana PUWANGNGE tungke taung. Nasuroi mennang masitta pajoppai iyaro jamangngé, iyakiya sining tau Léwié maccana-canai.
6Rimakkuwannanaro riyobbini Imang Yoyada, pamimpinna mennang, nanakkeda, "Tenniyaga Musa atanna PUWANGNGE pura suroi ra’ya’é makkamaja sima untu’ mongkosokiwi Kémana PUWANGNGE? Makkekkuwangngé, magi sining tau Léwiéro dé’ nadessa’i Bapa’ untu’ paddeppungeng sima polé ri ra’ya’é ri Yéhuda sibawa Yérusalém?"
7(Sining tau maccowériyéngngi Atalya, makkunrai majaéro,pura solangiwi Bolana PUWANGNGE, sibawa maéga polé ri barab-barang iya ripallaingngé untu’ Allataala purani napaké mennang untu’ massompa Baal.)
8Napparéntanni arungngé kuwammengngi na tau Léwié mébbu séddi petti-petti dowi nanataroi ri yolona pintu gerbang Bolana PUWANGNGE.
9Ri sininna Yérusalém sibawa Yéhuda riyappallebangenni makkedaé sininna tauwé harusu’i tiwi sima untu’ PUWANGNGE, pada-pada iya nawaji’kangngé Musa.
10Iyaro pappallebbangengngé napésennangiwi atinna ra’ya’é sibawa sining pamimpinna mennang. Ramé-raméni mennang puttama dowi simana ri laleng pettiéro.
11Esso-esso iyaro petti-pettié natiwi sining tau Léwié lao ri pegawénna arungngé untu’ naparéssa. Rékko pennoni iyaro petti-pettié napassuni dowina jurutulisi’na wanuwaé sibawa wakkélé’na Imang Lompoé nainappa napalisu iyaro petti-pettié ri onronna mammulangngé. Makkuwaniro napogau’ mennang esso-esso, namaéga senna dowi maddeppungeng.
12Nainappa nabbéréyang arungngé sibawa Yoyada iyaro dowié lao risining tau iya kapalaiyéngngi appédécéngenna Bolana PUWANG-ngéro. Nainappa iyaro sining tauwé pagaji tukang batu, panré aju sibawa panré bessi untu’ jamai iyaro jamangngé.
13Nappammulana iyaro sining tukangngé pédécéngiwi iyaro Bolana PUWANGNGE. Majjama manenni mennang makkuwaro angkanna paccappurenna iyaro Bolaé mancaji masse toni sibawa makessing pada-pada pammulanna.
14Tépunnana iyaro jama-jamangngé, ulaweng sibawa péra’ iya nasésaé nabbéréyanni lao ri arungngé sibawa Yoyada. Nainappa iyaro ulawengngé sibawa péra’é napakéi untu’ mébbu pakkakkasa-pakkakkasa untu’ Bolana PUWANGNGE, padaénna: paréwa-paréwa untu’ upacara assompangngé, untu’ akkarobangeng ritunué, penné-penné untu’ dupa sibawa mangko-mangko’na. Imang Yoyada Ri wettu tuwona mupa Imang Yoyada, akkarobangeng ritunué tette’i riyakkasuwiyangeng ri Bolana PUWANGNGE.
15Umuru’na Yoyada narapii macowa senna sibawa matéi wettunna makkéumuru 130 taung.
16Rikuburu’i ri tampung arung-ngarungngé ri Kota Daud untu’ mangke’i jasa-jasana lao ri Allataala, lao ri Bolana PUWANGNGE sibawa lao ri umma Israélié.
17Maténana Yoyada, ripalécéni Yoas sibawa ripangarui risining pamimpinna Yéhuda angkanna dé’na nabati-batiwi pappagguruwanna Yoyada.
18Nadé’na nassompa ra’ya’é ri Bolana PUWANGNGE, Allataalana toriyolona, iyakiya massompai barahala sibawa dato’-dato’na Déwi Asyéra. Iyaro dosana mennang nassabariwi macai PUWANGNGE lao ri Yéhuda sibawa Yérusalém.
19Nasuroni PUWANGNGE nabi-nabié mamparengngi mennang kuwammengngi nalisu massompa ri PUWANGNGE, iyakiya dé’ namaélo ra’ya’é méngkalingai.
20Narikuwasaina Zakharia ana’na Imang Yoyada ri Rohna PUWANGNGE. Malluruni Zakharia ri yolona ra’ya’é, nainappa gora, "Makkedai PUWANG Allataala, ‘Magi nadé’ muturusi parénta-parénta-Ku sibawa cilakaiwi alému. Dé’ mupaduli-Ka, nadé’to Upaduliko!’"
21Iyakiya sikongkolo’i ra’ya’é méwai Zakharia, na Arung Yoas maccowéi ri laleng assikongkolokengngéro. Dé’ naéngngerangngi jasa-jasana sibawa atinulurenna Yoyada, ambo’na Zakharia. Nasaba paréntana arungngé, rigenrungngi batu Zakharia gangka maté ri seddéna Bolana PUWANGNGE. Wettunna maélo maté, gorani Zakharia, "Tennapodo PUWANGNGE mitai pangkaukemmué sibawa mpale’i!"
22(24:21)
23Iyatoro taungngé, ri atassulléng wettué, tentara Siria gasai Yéhuda sibawa Yérusalém. Naunoi mennang sininna pamimpingngé sibawa tiwi maéga barang rappa lao ri Damsyik.
24Céddé’mi bawang jumellana tentara Siriaé, iyakiya PUWANGNGE malleppessangngi mennang caui tentara Yéhuda iya mabélaé lebbi battowa, nasaba tau Yéhudaé dé’ nabati-batiwi PUWANG Allataalana toriyolona. Nasibawang caraéro PUWANGNGE hukkungngi Arung Yoas.
25Maseroni lona Yoas. Laonana tentara balié, sikongkolo’ni duwa tau pegawénna. Riyunoni ri onrong atinronna selaku pamale’na lao ri abbunowanna ana’na Imang Yoyada. Rikuburu’ni Arung Yoas ri Kota Daud, iyakiya dé’ na ri tampung arung-ngarungngé.
26(Tau iya sikongkolo’é méwai iyanaritu Zabad ana’ Siméatmakkunrai Amon, sibawa Yozabad ana’ Zimrit makkunrai Moab.)
27Curita passalenna ana’-ana’na Yoas, passalenna sining boto iya dé’é namakessing passalenna aléna, sibawa passalenna pékkugi pédécéngiwi Bolana PUWANGNGE, iya manenna tarokii ri laleng kitta Pappakatajanna Kitta Arung-ngarungngé. Amazia, ana’ worowanéna Yoas, mancaji arung sulléiwi ambo’na.
bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn unk bug_Latn bug_Latn bug_Latn bug_Latn bug_Latn